
ΝΟΜΟΙ 

ΝΟΜΟΣ ΥΠ’ ΑΡΙΘ. 2248 

Κύρωση συμφωνίας μεταξύ των Κυβερνήσεων της Ελληνικής 
Δημοκρατίας και της Ρωσικής Ομοσπονδίας για την προώ¬ 
θηση και αμοιβαία προστασία των επενδύσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και έχει την ισχύ που ορίζει το άρθρο 28 
παρ. 1 του Συντάγματος η Συμφωνία μεταξύ των Κυ¬ 
βερνήσεων της Ελληνικής Δημοκρατίας και της Ρωσικής 
Ομοσπονδίας για την προώθηση και αμοιβαία προστασία 
των επενδύσεων, που υπογράφηκε στην Αθήνα στις 30 
Ιουνίου 1993, της οποίας το κείμενο σε πρωτότυπο 
στη ελληνική γλώσσα έχει ως εξής: 

ΣΥΜΦΩΝΙΑ 

ΜΕΤΑΞΥ ΤΗΣ ΚΥΒΕΡΝΗΣΕΩΣ ΤΗΣ ΕΛΛΗΝΙΚΗΣ 
ΔΗΜΟΚΡΑΤΙΑΣ ΚΑΙ ΤΗΣ ΚΥΒΕΡΝΗΣΕΩΣ ΤΗΣ 
ΡΩΣΙΚΗΣ ΟΜΟΣΠΟΝΔΙΑΣ ΓΙΑ ΤΗΝ ΠΡΟΩΘΗΣΗ ΚΑΙ 
ΑΜΟΙΒΑΙΑ ΠΡΟΣΤΑΣΙΑ ΤΩΝ ΕΠΕΝΔΥΣΕΩΝ 

Η Κυβέρνηση της Ελληνικής Δημοκρατίας και η Κυ¬ 
βέρνηση της Ρωσικής Ομοσπονδίας, αποκαλούμενες 


εφεξής τα Συμβαλλόμενα Μέρη, 

ΕΠΙΘΥΜΩΝΤΑΣ να ενισχύσουν την οικονομική τους 
συνεργασία προς το αμοιβαίο όφελος, σε μακροχρόνια 
βάση, 

ΕΧΟΝΤΑΣ ως στόχο τη δημιουργία ευνοϊκών συνθη¬ 
κών για την πραγματοποίηση επενδύσεων εκ μέρους 
επενδυτών του ενός Συμβαλλόμενου Μέρους, στο έ¬ 
δαφος του άλλου Συμβαλλόμενου Μέρους, 
ΑΝΑΓΝΩΡΙΖΟΝΤΑΣ ότι η προώθηση και η αμοιβαία 
προστασία των επενδύσεων, βάσει της παρούσας Συμ¬ 
φωνίας, θα τονώσει την πρωτοβουλία στον τομέα αυτόν, 
ΣΥΜΦΩΝΗΣΑΝ ΤΑ ΑΚΟΛΟΥΘΑ: 

Αρθρο 1 
Ορισμοί 

Για τους σκοπούς της παρούσας Συμφωνίας: 

1. Ο όρος "επενδυτής" σημαίνει σε σχέση με κάθε 
Συμβαλλόμενο Μέρος: 

α) φυσικά πρόσωπα που έχουν την ιθαγένεια του εν 
λόγω Συμβαλλόμενου Μέρους σύμφωνα με τη νομοθεσία 
του, 

β) νομικά πρόσωπα που έχουν συσταθεί σύμφωνα με 
τη νομοθεσία του εν λόγω Συμβαλλόμενου Μέρους και 
έχουν την έδρα τους στο έδαφός του, 
εφόσον τα φυσικά ή νομικά πρόσωπα αυτά έχουν το 
δικαίωμα, σύμφωνα με τη νομοθεσία του εν λόγω Συμ¬ 
βαλλόμενου Μέρους, να πραγματοποιούν επενδύσεις 
στο έδαφος του άλλου Συμβαλλόμενου Μέρους. 

2. Ο όρος "επένδυση" σημαίνει κάθε είδους περιου¬ 
σιακό στοιχείο, το οποίο επενδύεται από επενδυτή του 
ενός Συμβαλλόμενου Μέρους στο έδαφος του άλλου 
Συμβαλλόμενου Μέρους, σύμφωνα με τη νομοθεσία του 
τελευταίου και περιλαμβάνει ειδικότερα αλλά όχι απο¬ 
κλειστικά: 

α) κινητή και ακίνητη ιδιοκτησία και κάθε εμπράγματο 
δικαίωμα, 

β) εταιρικά μερίδια, μετοχές και κάθε άλλη μορφή 
συμμετοχής σε εταιρία ή επιχείρηση, 
γ) χρηματικές απαιτήσεις ή κάθε άλλη συμβατική 
απαίτηση που έχει χρηματική αξία, 
δ) δικαιώματα πνευματικής ιδιοκτησίας, καθώς και 
επιχειρηματική φήμη, τεχνικές μεθόδους και τεχνογνω¬ 
σία, 

ε) δικαιώματα, εκχωρούμενα βάσει νόμου ή συμβάσεως, 
για την άσκηση επιχειρηματικής δραστηριότητας σε 
σχέση με επένδυση, περιλαμβανομένων και δικαιωμάτων 
για έρευνα, ανάπτυξη, εξόρυξη ή εκμετάλλευση φυσικών 
πόρων, 

στ) μισθώσεις. 

3. Ο όρος "απόδοση" σημαίνει τα έσοδα που αποφέρει 
μία επένδυση και περιλαμβάνει ειδικότερα, αλλά όχι 
αποκλειστικά, κέρδη, τόκους, μερίσματα, υπεραξία, δι¬ 
καιώματα πνευματικής και βιομηχανικής ιδιοκτησίας και 
άλλες αμοιβές. 

4. Η παρούσα Συμφωνία εφαρμόζεται αντιστοίχως 
στο έδαφος της Ελληνικής Δημοκρατίας και στο έδαφος 
της Ρωσικής Ομοσπονδίας, καθώς και επί της αποκλει¬ 
στικής οικονομικής ζώνης και επί της υφαλοκρηπίδας, 
επί των οποίων τα Συμβαλλόμενα Μέρη ασκούν, σύμ¬ 
φωνα με το διεθνές δίκαιο, κυριαρχικά δικαιώματα ή 
δικαιοδοσία, με σκοπό την έρευνα, εκμετάλλευση και 
διαφύλαξη φυσικών πόρων. 

Άρθρο 2 

Προώθηση και αμοιβαία προστασία των επενδύσεων 

1. Κάθε Συμβαλλόμενο Μέρος προωθεί στο έδαφός 
του επενδύσεις επενδυτών του άλλου Συμβαλλόμενου 
Μέρους και κάνει δεκτές τις επενδύσεις αυτές, σύμφωνα 
με τη νομοθεσία του. 

2. Επενδύσεις επενδυτών του ενός Συμβαλλόμενου 
Μέρους απολαύουν πάντοτε στο έδαφος του άλλου 
Συμβαλλόμενου Μέρου, δίκαιης μεταχείρισης και πλή¬ 
ρους προστασίας και ασφάλειας. 

Τα Συμβαλλόμενα Μέρη δεν παρακωλύουν με μέτρα 
αδικαιολόγητα ή διακριτικής φύσεως τη διαχείριση, συ¬ 
ντήρηση, χρήση, εκμετάλλευση ή διάθεση, στο έδαφός 
τους, επενδύσεων επενδυτών του άλλου Συμβαλλόμε¬ 
νου Μέρους. 

3. Μεταβολή του τύπου της επένδυσης που έχει 
πραγματοποιηθεί δεν μεταβάλλει το χαρακτήρα της ως 
επένδυσης, εφόσον η μεταβολή αυτή δεν αντίκειται 
στη νομοθεσία του Συμβαλλόμενου Μέρους, στο έδαφος 
του οποίου έχει πραγματοποιηθεί η επένδυση. 

4. Η απόδοση των επενδύσεων απολαμβάνει την ίδια 
προστασία με την επένδυση. 

Άρθρο 3 

Μεταχείριση της επένδυσης 

1. Κάθε Συμβαλλόμενο Μέρος παραχωρεί σε επεν¬ 
δύσεις, που πραγματοποιούνται στο έδαφός του από 
επενδυτές του άλλου Συμβαλλόμενου Μέρους, μετα¬ 
χείριση όχι λιγότερο ευνοϊκή από εκείνη που επιφυλάσσει 
για τις επενδύσεις των ιδίων επενδυτών του ή για τις 
επενδύσεις επενδυτών τρίτου κράτους, εφαρμοζομένης 
της ευνοϊκότερης μεταχείρισης. 

2. Κάθε Συμβαλλόμενο Μέρος παραχωρεί σε επεν¬ 
δυτές του άλλου Συμβαλλόμενου Μέρους, όσον αφορά 
τη δραστηριότητα που αναπτύσσουν σε σχέση με ε¬ 
πενδύσεις που πραγματοποίησαν στο έδαφός του, με¬ 
ταχείριση όχι λιγότερο ευνοϊκή από εκείνη που επιφυ¬ 
λάσσει στους ιδίους επενδυτές του ή σε επενδυτές 
τρίτου κράτους, εφαρμοζομένης της ευνοϊκότερης με¬ 
ταχείρισης. 


3. Κάθε Συμβαλλόμενο Μέρος διατηρεί το δικαίωμα 
να εισαγάγει ή να διατηρήσει εξαιρέσεις από την εθνική 
μεταχείριση, η οποία παραχωρείται σύμφωνα με τις 
παραγράφους 1 και 2 του παρόντος άρθρου. Εν τούτοις, 
οποιαδήποτε νέα εξαίρεση δεν εφαρμόζεται σε επεν¬ 
δύσεις που πραγματοποιήθηκαν στο έδαφός του από 
επενδυτές του άλλου Συμβαλλόμενου Μέρους πριν από 
τη θέση σε ισχύ των εν λόγω εξαιρέσεων. 

4. Η μεταχείριση του μάλλον ευνοούμενου κράτους, 
που παραχωρείται, σύμφωνα με τις παραγράφους 1 και 
2 του παρόντος άρθρου, δεν εφαρμόζεται σε προνόμια 
και πλεονεκτήματα που παραχωρούν ή θα παραχωρή¬ 
σουν στο μέλλον τα Συμβαλλόμενα Μέρη: 

α) λόγω της συμμετοχής τους σε κοινή αγορά, ζώνη 
ελεύθερων συναλλαγών, τελωνειακή ή οικονομική ένωση 
ή παρόμοια διεθνή συμφωνία, πολυμερή ή διμερή, 

β) βάσει συμφωνίας αποφυγής διπλής φορολογίας ή 
άλλων διευθετήσεων φορολογικού περιεχομένου. 

Άρθρο 4 
Απαλλοτρίωση 

1. Οι επενδύσεις επενδυτών του ενός Συμβαλλόμενου 
Μέρους στο έδαφος του άλλου Συμβαλλόμενου Μέρους 
δεν υπόκεινται σε απαλλοτρίωση, εθνικοποίηση ή ο- 
ποιοδήποτε άλλο μέτρο, οι συνέπειες του οποίου έχουν 
το ίδιο αποτέλεσμα με απαλλοτρίωση ή εθνικοποίηση, 
αποκαλούμενες εφεξής απαλλοτρίωση, παρά μόνο για 
λόγους δημόσιου συμφέροντος, επί μη διακριτικής βά- 
σεως, με νόμιμη διαδικασία, και έναντι καταβολής άμε¬ 
σης, επαρκούς και αποτελεσματικής αποζημίωσης. 

2. Η αποζημίωση που προβλέπεται στην παράγραφο 1 
του παρόντος άρθρου θα είναι ίση με την αγοραία αξία 
της επενδύσεως αμέσως πριν από το χρονικό σημείο 
κατά το οποίο η πραγματική ή επικείμενη απαλλοτρίωση 
έγινε δημοσίως γνωστή. 

Η αποζημίωση καταβάλλεται χωρίς αδικαιολόγητη κα¬ 
θυστέρηση. Φέρει τόκο από την ημέρα της απαλλο- 
τριώσεως έως την ημέρα καταβολής της με το τρέχον 
τραπεζικό επιτόκιο του Συμβαλλόμενου Μέρους, στο 
έδαφος του οποίου έχει πραγματοποιηθεί η επένδυση. 

Άρθρο 5 
Αποζημιώσεις 

Εάν οι επενδύσεις επενδυτών του ενός Συμβαλλό¬ 
μενου Μέρους υποστούν ζημιές, λόγω ένοπλης σύ¬ 
γκρουσης, κατάστασης έκτακτης ανάγκης, πολιτικών 
αναταραχών ή άλλων παρόμοιων περιστάσεων, στο 
έδαφος του άλλου Συμβαλλόμενου Μέρους, το δεύτερο 
Συμβαλλόμενο Μέρος παραχωρεί μεταχείριση, όσον 
αφορά την αποκατάσταση, αποζημίωση ή άλλου είδους 
επανόρθωση, όχι λιγότερο ευνοϊκή από εκείνη που το 
Συμβαλλόμενο Μέρος αυτό επιφυλάσσει για τους ίδιους 
επενδυτές του ή για τους επενδυτές τρίτου κράτους. 

Αρθρο 6 

Μεταφορά πληρωμών 

1. Κάθε Συμβαλλόμενο Μέρος εγγυάται στους επεν¬ 
δυτές του άλλου Συμβαλλόμενου Μέρους την ανεμπό¬ 
διστη μεταφορά των πληρωμών των σχετικών με επέν- 

δύση, μετά την καταβολή των αναλογούντων φορών 
και τελών, και ιδίως: 

α) του αρχικού κεφαλαίου και πρόσθετων ποσών για 
τη συντήρηση ή επέκταση της επένδυσης, 

β) της αποδόσεως, όπως ορίζεται στο άρθρο 1, 
παράγραφος 3, 

γ) ποσών για την εξόφληση δανείων, συνδεομένων 
με επένδυση, 

δ) προϊόντος πωλήσεως ή ρευστοποιήσεως της ε¬ 
πένδυσης, ή οποιοσδήποτε μέρους αυτής, 

ε) αποζημιώσεως σύμφωνα με τα άρθρα 4 και 5. 

2. Η μεταφορά των πληρωμών, που προβλέπεται στην 
παράγραφο 1 του παρόντος άρθρου, πραγματοποιείται 
χωρίς αδικαιολόγητη καθυστέρηση, σε ελεύθερα μετα¬ 
τρέψιμο νόμισμα και με την ισοτιμία που ισχύει την 
ημέρα της μεταφοράς, η οποία εφαρμόζεται σύμφωνα 
με τους κανονισμούς περί ξένου συναλλάγματος του 
Συμβαλλόμενου Μέρους, στο έδαφος του οποίου έχει 
πραγματοποιηθεί η επένδυση. 

Άρθρο 7 

Εφαρμογή της Συμφωνίας 

Η παρούσα Συμφωνία εφαρμόζεται σε όλες τις ε¬ 
πενδύσεις που πραγματοποιήθηκαν από επενδυτές του 
ενός Συμβαλλόμενου Μέρους στο έδαφος του άλλου 
Συμβαλλόμενου Μέρους, μετά την 1η Ιανουάριου 1976. 

Άρθρο 8 

Διαφορές μεταξύ των Συμβαλλόμενων Μερών 

1. Κάθε διαφορά μεταξύ των Συμβαλλόμενων Μερών, 
σχετικά με την ερμηνεία ή εφαρμογή της παρούσας 
Συμφωνίας, επιλύεται, εφόσον τούτο είναι δυνατό, δια 
της διπλωματικής οδού. 

2. Αν η διαφορά δεν μπορεί να διευθετηθεί κατ' αυτόν 
τον τρόπο, εντός έξι (6) μηνών από την ημέρα ενάρξεως 
των διαπραγματεύσεων υποβάλλεται σε διαιτητικό δι¬ 
καστήριο, κατόπιν αιτήσεως ενός των Συμβαλλόμενων 
Μερών. 

3. Το διαιτητικό δικαστήριο συγκροτείται σε κάθε 
συγκεκριμένη περίπτωση ως ακολούθως: 

Κάθε Συμβαλλόμενο Μέρος ορίζει ένα διαιτητή και 
οι δύο αυτοί διαιτητές ορίζουν, κατόπιν μεταξύ τους 
συμφωνίας, υπήκοο τρίτης χώρας ως πρόεδρο. Οι διαι¬ 
τητές ορίζονται εντός τριών (3) μηνών και ο πρόεδρος 
εντός πέντε (5) μηνών από την ημερομηνία κατά την 
οποία Συμβαλλόμενο Μέρος γνωστοποίησε στο άλλο 
Συμβαλλόμενο Μέρος την πρόθεσή του να παραπέμψει 
τη διαφορά σε διαιτητικό δικαστήριο. 

4. Αν εντός των προθεσμιών, που αναφέρονται στην 
παράγραφο 3 του παρόντος άρθρου, δεν έχουν γίνει 
οι αναγκαίοι διορισμοί, οποιοδήποτε από τα Συμβαλλό¬ 
μενα Μέρη μπορεί, ελλείψει άλλης συμφωνίας, να ζη¬ 
τήσει από τον Πρόεδρο του Διεθνούς Δικαστηρίου να 
προβεί στους αναγκαίους διορισμούς. Αν ο Πρόεδρος 
του Διεθνούς Δικαστηρίου είναι υπήκοος ενός των 
Συμβαλλόμενων Μερών ή κωλύεται κατ' άλλον τρόπο 
να ασκήσει το εν λόγω καθήκον, καλείται να προβεί 
στους αναγκαίους διορισμούς ο Αντιπρόεδρος του Διε¬ 
θνούς Δικαστηρίου. Εάν ο Αντιπρόεδρος είναι υπήκοος 
του Συμβαλλόμενου Μέρους ή κωλύεται κατ' άλλον 


τρόπο να ασκήσει το εν λόγω καθήκον καλείται να 
προβεί στους αναγκαίους διορισμούς το αρχαιότερο 
κατά σειρά μέλος του Διεθνούς Δικαστηρίου που δεν 
είναι υπήκοος Συμβαλλόμενου Μέρους. 

5. Το διαιτητικό δικαστήριο αποφασίζει σύμφωνα με 
τις διατάξεις της παρούσας Συμφωνίας καθώς και με 
τους γενικώς παραδεδεγμένους κανόνες και αρχές του 
διεθνούς δικαίου. 

6. Το διαιτητικό δικαστήριο λαμβάνει την απόφασή 
του δια πλειοψηφίας. Η απόφαση είναι οριστική και 
δεσμευτική για τα Συμβαλλόμενα Μέρη. 

7. Κάθε Συμβαλλόμενο Μέρος φέρει το κόστος του 
διαιτητή που όρισε το ίδιο, καθώς και της εκπροσώπησής 
του στη διαιτητική διαδικασία. Το κόστος του προέδρου 
καθώς και κάθε άλλο κόστος φέρουν τα δύο Συμβαλ¬ 
λόμενα Μέρη εξίσου. 

Επί οποιουδήποτε άλλου θέματος, το διαιτητικό δι¬ 
καστήριο αποφασίζει την εσωτερική του διαδικασία. 

Αρθρο 9 

Διαφορές μεταξύ επενδυτή Συμβαλλόμενου Μέρους 
και του άλλου Συμβαλλόμενου Μέρους 

1, Διαφορές μεταξύ επενδυτή Συμβαλλόμενου Μέρους 
και του άλλου Συμβαλλόμενου Μέρους, σχετικές με 
υποχρέωση του τελευταίου βάσει της παρούσας Συμ¬ 
φωνίας, επιλύονται, κατά το δυνατόν, φιλικά. 

2. Αν η διαφορά δεν μπορέσει να επιλυθεί εντός έξι 
(6) μηνών από την ημερομηνία κατά την οποία ένα από 
τα Μέρη της διαφοράς ζήτησε τη φιλική διευθέτησή 
της, ο ενδιαφερόμενος επενδυτής μπορεί να υποβάλει 
τη διαφορά είτε: 

α) στα αρμόδια δικαστήρια ή στη διαιτησία του Συμ¬ 
βαλλόμενου Μέρους στο έδαφος του οποίου έχει πραγ¬ 
ματοποιηθεί η επένδυση ή 

β) σε διαιτητικό δικαστήριο, το οποίο συγκροτείται 
σε κάθε συγκεκριμένη περίπτωση, σύμφωνα με τους 
Κανόνες Διαιτησίας της Επιτροπής Διεθνούς Εμπορικού 
Δικαίου των Ηνωμένων Εθνών (υΝΟΙΤΗΑΟ. 

Η απόφαση του διαιτητικού δικαστηρίου είναι τελε¬ 
σίδικη και δεσμευτική για τα Μέρη της διαφοράς. 

Άρθρο 10 

Εφαρμογή άλλων διατάξεων 

1. Εφόσον, βάσει της νομοθεσίας Συμβαλλόμενου 
Μέρους ή βάσει διεθνούς συμφωνίας στην οποία και 
τα δύο Συμβαλλόμενα Μέρη είναι Μέρη, παρέχεται στις 
επενδύσεις ή σε δραστηριότητες συνδεόμενες με ε¬ 
πενδύσεις επενδυτών του άλλου Συμβαλλόμενου Μέ¬ 
ρους μεταχείριση ευνοϊκότερη από την προβλεπόμενη 
στην παρούσα Συμφωνία, εφαρμόζεται η ευνοϊκότερη 
μεταχείριση. 

2. Κάθε Συμβαλλόμενο Μέρος τηρεί οποιαδήποτε 
άλλη υποχρέωση έχει αναλάβει σε σχέση με επενδύσεις 
επενδυτών του άλλου Συμβαλλόμενου Μέρους. 

Άρθρο 11 
Διαβουλεύσεις 

Κάθε φορά που κρίνεται απαραίτητο, διεξάγονται 
διαβουλεύσεις μεταξύ των Συμβαλλόμενων Μερών, επί 
θεμάτων που αφορούν την ερμηνεία ή εφαρμογή της 

παρούσας Συμφωνίας. Οι διαβουλεύσεις διεξάγονται 
κατόπιν προτάσεως Συμβαλλόμενου Μέρους, σε χρόνο 
και τόπο που συμφωνούνται δια της διπλωματικής οδού. 

Αρθρο 12 

Θέση σε ισχύ-διάρκεια-καταγγελία της Συμφωνίας 


Άρθρο δεύτερο 

Τα πρωτόκολλα-πρακτικά που καταρτίζονται βάσει 
του άρθρου 11 της Συμφωνίας εγκρίνονται με κοινή 
πράξη των αρμόδιων υπουργών. 


1. Η παρούσα Συμφωνία τίθεται σε ισχύ τριάντα (30) 
ημέρες μετά την ημερομηνία ανταλλαγής των εγγράφων 
επικυρώσεως. Παραμένει σε ισχύ για μια περίοδο δεκα¬ 
πέντε (15) ετών. 

2. Εκτός αν καταγγελθεί, κατόπιν εγγράφου ανακοι- 
νώσεως, από Συμβαλλόμενο Μέρος τουλάχιστον ένα 
(1) έτος πριν από την ημερομηνία λήξεως της αρχικής 
περιόδου ισχύος της, η παρούσα Συμφωνία ανανεώνεται 
εν συνεχεία σιωπηρά για δεκαπενταετείς περιόδους. 
Κάθε Συμβαλλόμενο Μέρος διατηρεί το δικαίωμα να 
καταγγείλει τη Συμφωνία κατόπιν εγγράφου ανακοινώ- 
σεως προς το άλλο Συμβαλλόμενο Μέρος τουλάχιστον 
ένα (1) έτος πριν από την ημερομηνία λήξεως της 
τρέχουσας περιόδου ισχύος της. 

3. Όσον αφορά επενδύσεις, που πραγματοποιήθηκαν 
πριν από την ημερομηνία λήξεως της παρούσας Συμ¬ 
φωνίας, τα άρθρα της 1-11 εξακολουθούν να ισχύουν 
για μία περαιτέρω δεκαπενταετία από την ημερομηνία 
αυτή. 

Έγινε εις διπλούν, στην Αθήνα, την 30ή Ιουνίου 1993 
στην ελληνική και ρωσική γλώσσα και τα δύο κείμενα 
είναι εξίσου αυθεντικά. 


Άρθρο τρίτο 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, της δε Συμ¬ 
φωνίας που κυρώνεται από την ολοκλήρωση των προϋ¬ 
ποθέσεων του άρθρου 12 παρ. 1 αυτής. 


Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 5 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΕΞΩΤΕΡΙΚΟΝ 

Κ. ΠΑΠΟΥΛΙΑΣ 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝ ΙΟΥ 


ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 


ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

Κ. ΣΗΜΙΤΗΣ 


ΓΙΑ ΤΗΝ ΚΥΒΕΡΝΗΣΗ 
ΤΗΣ ΕΛΛΗΝΙΚΗΣ 
ΔΗΜΟΚΡΑΤΙΑΣ 
(υπογραφή) 


ΓΙΑ ΤΗΝ ΚΥΒΕΡΝΗΣΗ 
ΤΗΣ ΡΩΣΙΚΗΣ 
ΟΜΟΣΠΟΝΔΙΑΣ 
(υπογραφή) 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 7 Νοεμβρίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 


♦ 


ΝΟΜΟΣ ΥΠ' ΑΡΙΘ. 2249 

Κύρωση Συμφωνίας μεταξύ των Κυβερνήσεων της Ελληνικής 
Δημοκρατίας και της Ρωσικής Ομοσπονδίας για την οικονο¬ 
μική, βιομηχανική, τεχνολογική και επιστημονική συνεργα- 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


Άρθρο πρώτο 

Κυρώνεται και έχει την ισχύ που ορίζει το άρθρο 28 
παρ. 1 του Συντάγματος η Συμφωνία μρταξύ των Κυ¬ 
βερνήσεων της Ελληνικής Δημοκρατίας και της Ρωσικής 
Ομοσπονδίας για την οικονομική, βιομηχανική, τεχνο¬ 
λογική και επιστημονική συνεργασία, που υπογράφηκε 
στ ην Αθήνα στις 30 Ιουνίου 1993, το κείμενο της οποίας 
σε πρωτότυπο στην ελληνική γλώσσα έχει ως εξής: 


ΣΥΜΦΩΝΙΑ 

ΜΕΤΑΞΥ ΤΗΣ ΚΥΒΕΡΝΗΣΕΩΣ ΤΗΣ ΕΛΛΗΝΙΚΗΣ 
ΔΗΜΟΚΡΑΤΙΑΣ ΚΑΙ ΤΗΣ ΚΥΒΕΡΝΗΣΕΩΣ ΤΗΣ 
ΡΩΣΙΚΗΣ ΟΜΟΣΠΟΝΔΙΑΣ ΓΙΑ ΤΗΝ ΟΙΚΟΝΟΜΙΚΗ 
ΒΙΟΜΗΧΑΝΙΚΗ, ΤΕΧΝΟΛΟΓΙΚΗ ΚΑΙ 
ΕΠΙΣΤΗΜΟΝΙΚΗ ΣΥΝΕΡΓΑΣΙΑ 


— — 'ι—.. «χΛ>|νΐΜ|ς δημοκρατίας και η Κυ¬ 

βέρνηση της Ρωσικής Ομοσπονδίας: 

Αποκαλούμενες στο εξής "τα Συμβαλλόμενα Μέρη" 
Επιθυμώντας την περαιτέρω ανάπτυξη της οικονο¬ 
μικής, βιομηχανικής, τεχνολογικής και επιστημονικής 
συνεργασίας μεταξύ των δύο χωρών επί τη βάσει της 
ισότητας και προς το αμοιβαίο όφελος 

Επιθυμώντας την εξασφάλιση της συνέχειας και 
την περαιτέρω ενίσχυση των πολύπλευρων σχέσεων 
μεταξύ της Ελλάδας και της Ρωσίας 
- Επιβεβαιώνοντας τη θέληση να συμβάλλουν πραγ¬ 
ματικό στη δημιουργία ενός ενιαίου οικονομικού χώρου 
στην Ευρωπαϊκή Ήπειρο' 

Πεπεισμένες ότι η ανάπτυξη της μακροχρόνιας 

συνεργασίας σε μια ευρύτερη βάση ανταποκρίνεται στα 
αμοιβαία συμφέροντα· 

- Λαμβάνοντας υπόψη, ότι οι σημαντικές αλλαγές 
στην οικονομική δομή και στους οικονομικούς μηχανι¬ 
σμούς της Ρωσικής Ομοσπονδίας δημιουργούν νέες 
δυνατότητες για τη συνεργασία μεταξύ των δύο χωρών 
σε όλα τα επίπεδα· 

Συμφώνησαν τα ακόλουθα: 

Αρθρο 1 

Τα Συμβαλλόμενα Μέρη, στα πλαίσια της αντίστοιχης 
νομοθεσίας τους και λαμβανομένων υπόψη των διεθνών 
τους υποχρεώσεων, θα ευνοήσουν την ανάπτυξη της 
οικονομικής, βιομηχανικής, τεχνολογικής και επιστημο¬ 
νικής συνεργασίας και θα καταβάλλουν κάθε προσπάθεια 
για την ενίσχυσή της σε όσο το δυνατόν ευρύτερη 
βάση σε όλους τους τομείς που θα θεωρηθούν αμοιβαίου 
ενδιαφέροντος και οφέλους. 

Αρθρο 2 

Τα Συμβαλλόμενα Μέρη επισημαίνουν την ύπαρξη 
αυξημένου ενδιαφέροντος για την ανάπτυξη της συ¬ 
νεργασίας στους ακόλουθους τομείς: 

- βιομηχανία, συμπεριλαμβανομένων των ναυπηγικών 
κατασκευών και επισκευών, 

- γεωργία, συμπεριλαμβανομένης της αγροτικής βιο¬ 
μηχανίας, 

- κατασκευαστικές και οικοδομικές δραστηριότητες, 

- μεταφορές, συμπεριλαμβανομένων των θαλάσσιων 
μεταφορών, 

- τραπεζικές, ασφαλιστικές και άλλες χρηματοπιστω¬ 
τικές υπηρεσίες, 

- τουρισμό, 

- επαγγελματική εκπαίδευση. 

Οι τομείς αυτοί δεν είναι περιοριστικοί και η συνερ¬ 
γασία μπορεί να επεκταθεί σε οποιονδήποτε τομέα 
αμοιβαίου ενδιαφέροντος. 

Αρθρο 3 

Η οικονομική, βιομηχανική και τεχνολογική συνεργασία 
θα πραγματοποιείται στα πλαίσια της νομοθεσίας που 
ισχύει σε κάθε χώρα επί τη βάσει συμβολαίων, προ¬ 
γραμμάτων και συμφωνιών, των οποίων το συγκεκριμένο 
περιεχόμενο θα καθορίζεται από κοινού από τους α¬ 
ντίστοιχους οργανισμούς, επιχειρήσεις και εταιρίες των 
δύο χωρών. 

Τα Συμβαλλόμενα Μέρη θα καταβάλλουν κάθε προ¬ 
σπάθεια για να διευκολύνουν τη συνεργασία αυτή, με 
τη δημιουργία ευνοϊκών συνθηκών για: 

- την πραγματοποίηση και προστασία επενδύσεων, 

- τη συνεργασία και ειδίκευση στην παραγωγή, 

- την προώθηση της συνεργασίας μεταξύ μικρομε- 
σαίων επιχειρήσεων και τη δημιουργία μικτών ε¬ 
πιχειρήσεων με σκοπό την προσέλκυση όσο το 
δυνατόν μεγαλύτερου αριθμού συμμετεχόντων στη 
συνεργασία, 

- την ανάπτυξη συναλλαγών προϊόντων και υπηρε¬ 
σιών και την προώθησή τους σε νέες αγορές, 

- την προώθηση συμφωνιών παροχής αμοιβών δι¬ 
καιωμάτων χρήσεως, 


- την προστασία της πνευματικής ιδιοκτησίας, 

- την εξασφάλιση της ανταλλαγής πληροφοριών 
στον τομέα της οικονομίας, του εμπορίου και της 
νομοθεσίας τους στον τομέα της επιχειρηματικής 
δραστηριότητας, 

- τη διευκόλυνση επαφών μεταξύ ελληνικών και 
ρωσικών οργανισμών, επιχειρήσεων και εταιρειών, 
ιδίως με την οργάνωση συμποσίων και σεμιναρίων, 
την ανταλλαγή επισκέψεων αντιπροσωπειών από 
επιχειρηματίες και ειδικούς, καθώς και με τη συμ¬ 
μετοχή τους σε εκθέσεις. 


Αρθρο 4 

Τα Συμβαλλόμενα Μέρη θα προωθήσουν την ανάπτυξη 
της μεταξύ τους επιστημονικής και τεχνολογικής συ¬ 
νεργασίας, ιδίως με την ενίσχυση των σχέσεων μεταξύ 
επιστημονικών οργανισμών, επιστημόνων και ειδικών 
των δύο χωρών, με σκοπό την από κοινού εξέταση 
επιστημονικο-τεχνολογικών θεμάτων και την επεξερ¬ 
γασία κοινών επιστημονικών προγραμμάτων στους το¬ 
μείς που εμφανίζουν ιδιαίτερες προοπτικές για την 
επιστημονική και τεχνολογική πρόοδο. 


Αρθρο 5 

Τα Συμβαλλόμενα Μέρη θα δημιουργήσουν ευνοϊκές 
συνθήκες για την ανάπτυξη της συνεργασίας μεταξύ 
των αντίστοιχων οργανισμών και επιχειρήσεών τους 
στον τομέα της νέας τεχνολογίας, σύμφωνα με τις 
εθνικές τους προτεραιότητες και στα πλαίσια της νο¬ 
μοθεσίας τους. 

Αρθρο 6 

Τα Συμβαλλόμενα Μέρη θα δημιουργήσουν τις κα¬ 
τάλληλες προϋποθέσεις και θα λαμβάνουν τα απαραίτητα 
μέτρα για την πραγματοποίηση της βιομηχανικής συ¬ 
νεργασίας στο επίπεδο που ανταποκρίνεται στις απαι¬ 
τήσεις της οικολογικής ασφάλειας. 

Τα Συμβαλλόμενα Μέρη δηλώνουν την ετοιμότητά 
τους να προωθήσουν τη συνεργασία στον τομέα της 
πρόληψης τεχνολογικών κινδύνων και βλαβών και α¬ 
ποτροπής της ρύπανσης του περιβάλλοντος. 

Αρθρο 7 

Τα Συμβαλλόμενα Μέρη θα ενθαρρύνουν τη συνερ¬ 
γασία στον τομέα της εκπαίδευσης ειδικευμένου προ¬ 
σωπικού για απασχόληση στον τομέα της γεωργικής 
παραγωγής, στο χώρο των υπηρεσιών, στο τραπεζικό 
σύστημα και σε άλλους οικονομικούς τομείς ιδιαίτερου 
ενδιαφέροντος. 

Αρθρο 8 

Τα Συμβαλλόμενα Μέρη αποδίδουν μεγάλη σημασία 
στη διεύρυνση της συνεργασίας τους στα πλαίσια των 
διεθνών οικονομικών και χρηματοδοτικών οργανισμών. 

Τα Συμβαλλόμενα Μέρη θα καταβάλλουν κάθε προ¬ 
σπάθεια για την ανάπτυξη της οικονομικής συνεργασίας 
σε πανευρωπαϊκό επίπεδο. 

Άρθρο 9 

Τα Συμβαλλόμενα Μέρη θα ενθαρρύνουν την ανταλ¬ 
λαγή εμπειριών στην πολιτική της περιφερειακής οικο¬ 
νομικής ανάπτυξης και με κάθε δυνατό τρόπο θα συμ¬ 
βάλλουν στην προώθηση της στενής συνεργασίας με¬ 
ταξύ συγκεκριμένων περιοχών και περιφερειών των δύο 
χωρών. 

Άρθρο 10 


Κατά τη λήξη της παρούσας Συμφωνίας οι διατάξεις 
της εξακολουθούν να εφαρμόζονται σε όλα τα συμβόλαια 
και συμφωνίες που συνήφθησαν κατά τη διάρκεια της 
ισχύος της και οι όροι τους δεν έχουν εκπληρωθεί κατά 
τη λήξη της. 

Έγινε στην Αθήνα εις διπλούν, την 30ή Ιουνίου 1993 
στην ελληνική και ρωσική γλώσσα και τα δύο κείμενα 
είναι εξίσου αυθεντικά. 


Τά Συμβαλλόμενα Μέρη θα διευκολύνουν αμοιβαία, 
εφόσον παραστεί ανάγκη, την εγκατάσταση και δρα¬ 
στηριότητα γραφείων επιχειρήσεων, εταιρειών και ορ¬ 
γανισμών τους, στα πλαίσια της ισχύουσας νομοθεσίας 
τους και των διεθνών τους υποχρεώσεων. 


ΓΙΑ ΤΗΝ ΚΥΒΕΡΝΗΣΗ 
ΤΗΣ ΕΛΛΗΝΙΚΗΣ 
ΔΗΜΟΚΡΑΤΙΑΣ 

(υπογραφή) 


ΓΙΑ ΤΗΝ ΚΥΒΕΡΝΗΣΗ 
ΤΗΣ ΡΩΣΙΚΗΣ 
ΟΜΟΣΠΟΝΔΙΑΣ 

(υπογραφή) 


Άρθρο 11 

Τα Συμβαλλόμενα Μέρη συνιστούν με την παρούσα 
Συμφωνία Μικτή Ελληνο-Ρωσική Επιτροπή οικονομικής, 
βιομηχανικής, τεχνολογικής και επιστημονικής συνερ¬ 
γασίας, με σκοπό την εξασφάλιση της εφαρμογής της 
παρούσας Συμφωνίας και αντικείμενο, ιδίως, την εξέταση 
τρεχόντων θεμάτων και την επεξεργασία μέτρων, που 
αποβλέπουν στη διεύρυνση των δυνατοτήτων και τη 
βελτίωση των όρων της διμερούς συνεργασίας στους 
τομείς που καλύπτονται από την παρούσα Συμφωνία. 

Η Επιτροπή θα αποτελείται από εκπροσώπους των 
Συμβαλλόμενων Μερών και θα συνέρχεται εναλλάξ στις 
πρωτεύουσες των δύο χωρών τουλάχιστον κάθε δύο 
(2) χρόνια, εκτός αν συμφωνηθεί διαφορετικά. 

Για το συντονισμό της συνεργασίας σε ιδιαίτερους 
τομείς και σε συγκεκριμένα σχέδια η Επιτροπή μπορεί 
να συνιστά ομάδες εργασίας. 

Άρθρο 12 

Τα Συμβαλλόμενα Μέρη επιβεβαιώνουν το αμοιβαίο 
ενδιαφέρον τους για τη συνέχιση της συνεργασίας στα 
πλαίσια των διμερών συμφωνιών για τη συνεργασία 
στους διάφορους τομείς της οικονομίας, οι οποίες έχουν 
υπόγραφε! μεταξύ της Ελλάδας και της Ε.Σ.Σ.Δ.. 

Τα συγκεκριμένα θέματα που ανακύπτουν θα εξετά¬ 
ζονται στα πλαίσια της Μικτής Επιτροπής, που προ- 
βλέπεται στο άρθρο 11 της παρούσας Συμφωνίας. 

Άρθρο 13 

Η παρούσα Συμφωνία τίθεται σε ισχύ τριάντα (30) 
ημέρες από την ημερομηνία της τελευταίας γνωστο- 
ποιήσεως, από τα Συμβαλλόμενα Μέρη, για την ολο¬ 
κλήρωση των νόμιμων διαδικασιών για το σκοπό αυτόν. 
Θα παραμείνει σε ισχύ για μια περίοδο δέκα (10) ετών, 
από την ημερομηνία ενάρξεως της ισχύος της. 

Εκτός εάν το ένα από τα Συμβαλλόμενα Μέρη κα¬ 
ταγγείλει τη Συμφωνία τουλάχιστον έξι (6) μήνες πριν 
από την ημερομηνία λήξεως της ισχύος της, η παρούσα 
Συμφωνία θα παρατείνεται σιωπηρώς για δεκαετείς πε¬ 
ριόδους. Κάθε Συμβαλλόμενο Μέρος διατηρεί το δι¬ 
καίωμα να καταγγείλει τη Συμφωνία, κατόπιν ανακοι- 
νώσεως, τουλάχιστον έξι (6) μήνες πριν από την ημε¬ 
ρομηνία λήξεως της τρέχουσας περιόδου ισχύος της. 


Άρθρο δεύτερο 

Τα πρωτόκολλα-πρακτικά που καταρτίζονται από τη 
Μικτή Επιτροπή του άρθρου 11 της Συμφωνίας εγκρί- 
νονται με κοινή πράξη των αρμόδιων κατά περίπτωση 
υπουργών. 

Άρθρο τρίτο 


Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, της δε Συμ¬ 
φωνίας που κυρώνεται, από την ολοκλήρωση των 
προϋποθέσεζον του άρθρου 13 παρ. 1 αυτής. 


Παραγγέλλομε τη δημοσίευση του παρόντος στην Εωη- 
μεριδα της Κυβερνήσεως και την εκτέλεσή του ως νόμου 
του κράτους. 


Αθήνα, 5 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


ΟΙ ΥΠΟΥΡΓΟΙ 

ΕΞΩΤΕΡΙΚΩΝ 


Κ. ΠΑΠΟΥΛΙΑΣ 

ΓΕΩΡΓΙΑΣ 

Γ. ΜΩΡΑΪΤΗΣ 

ΠΟΛΙΤΙΣΜΟΥ 

Α. ΜΙΚΡΟΥΤΣΙΚΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΚΑΤΣΙΦΑΡΑΣ 

ΒΙΟΜΗΧΑΝΙΑΣ ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ 

Κ. ΣΗΜΙΤΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 7 Νοεμβρίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 
- 4 - 


ΝΟΜΟΣ ΥΠ’ ΑΡΙΘ. 2250 

Κύρωση Συμφώνου Φιλίας και Συνεργασίας μεταξύ της Ελληνικής 
Δημοκρατίας και της Ρωσικής Ομοσπονδίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και έχει την ισχύ, που ορίζει το άρθρο 28 
παρ. 1 του Συντάγματος, το Σύμφωνο Φιλίας και Συ¬ 
νεργασίας μεταξύ της Ελληνικής Δημοκρατίας και της 
Ρωσικής Ομοσπονδίας, που υπογράφηκε στην Αθήνα 
στις 30 Ιουνίου 1993, το κείμενο του οποίου σε πρω¬ 
τότυπο στην ελληνική γλώσσα έχει ως εξής: 

ΣΥΜΦΩΝΟ 

ΦΙΛΙΑΣ ΚΑΙ ΣΥΝΕΡΓΑΣΙΑΣ ΜΕΤΑΞΥ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΑΙ ΤΗΣ ΡΩΣΙΚΗΣ ΟΜΟΣΠΟΝΔΙΑΣ 

Η Ελληνική Δημοκρατία και η Ρωσική Ομοσπονδία: 

(1) Στηριζόμενες στις μακραίωνες παραδόσεις φιλίας 
και συνεργασίας των δύο χωρών και λαών 

(2) Συνειδητοποιώντας τη σημασία των μεγάλων ι¬ 
στορικών αλλαγών, που πραγματοποιούνται στην Ευ¬ 
ρωπαϊκή Ήπειρο 

(3) Επιδιώκοντας να συνεισφέρουν στην οικοδόμηση 
της δημοκρατίας, της ειρήνης και της ενότητας στην 
Ευρώπη 

(4) Εκφράζοντας τη σταθερή αφοσίωσή τους στην 
προτεραιότητα των πανανθρώπινων αξιών, την υπεροχή 
του νόμου, το σεβασμό των ανθρώπινων δικαιωμάτων, 
της ελευθερίας της επιλογής και της μη επεμβάσεως 
στις εσωτερικές υποθέσεις, την ειρηνική διευθέτηση 
των διαφορών, την εξασφάλιση της σταθερότητας και 
ασφάλειας για όλα τα κράτη 

(5) Καθοδηγούμενες από τους σκοπούς και τις αρχές 
του Καταστατικού Χάρτη του Οργανισμού Ηνωμένων 
Εθνών και επιβεβαιώνοντας την αφοσίωσή τους για την 
υλοποίηση των διατάξεων της Τελικής Πράξεως της 
Διασκέψεως για την Ασφάλεια και Συνεργασία στην 
Ευρώπη, του Χάρτη των Παρισίων για τη νέα Ευρώπη 
και των άλλων κειμένων της ΔΑΣΕ 

(6) Αποφασισμένες να αναπτύξουν ενεργώς τις σχέ¬ 
σεις τους στους, πολιτικό, εμπορικό, οικονομικό, πο¬ 
λιτιστικό, επιστημονικό και άλλους τομείς, καθώς και 
να εμβαθύνουν την αμοιβαία κατανόηση και εμπιστοσύνη 

(7) Δίνοντας καθοριστική σημασία στις δημοκρατικές 
και οικονομικές ελευθερίες, ως αναπόσπαστες προϋ¬ 
ποθέσεις της οικονομικής και κοινωνικής προόδου' 

(8) Αναγνωρίζοντας τη σπουδαιότητα της εξασφαλί- 
σεως της οικολογικής ισορροπίας και την ανάγκη κοινών 
ενεργειών για την προστασία του περιβάλλοντος 

(9) Πεπεισμένες ότι η βελτίωση της ποιότητας των 
σχέσεων μεταξύ της Ελλάδας και της Ρωσίας ανταπο- 
κρίνεται στα ουσιαστικά συμφέροντα των λαών τους, 
καθώς και στα συμφέροντα της εδραιώσεως της ειρήνης 
και της συνεργασίας στην Ευρώπη 

Συνεφώνησαν τα ακόλουθα: 

Αρθρο 1 

Η Ελληνική Δημοκρατία και η Ρωσική Ομοσπονδία 
θεωρούν η μία την άλλη φιλικά κράτη. Επιβεβαιώνουν 
την αποφασιστικότητα και την επιδίωξή τους να ε¬ 
δραιώνουν ενεργώς και με συνέπεια την αμοιβαία ε·- 


μπιοτοσύνη και να αναπτύσσουν σχέσεις συνεργασίας 
σε όλους τους τομείς με βάση τις αρχές του σεβασμού 
της πολιτικής ανεξαρτησίας, της ισότητος, της εδαφικής 
ακεραιότητας, της μη επεμβάσεως στις εσωτερικές 
υποθέσεις και του αμοιβαίου συμφέροντος. 

Αρθρο 2 

Η Ελληνική Δημοκρατία και η Ρωσική Ομοσπονδία θα 
έχουν τακτικό διάλογο σε ανώτατο κρατικό επίπεδο και 
θα διεξάγουν διαβουλεύσεις μεταξύ υψηλών κυβερνη¬ 
τικών αξιωματούχων. 

Αντικείμενο τέτοιων διαβουλεύσεων θα είναι η ανά¬ 
πτυξη των διμερών σχέσεων, η εδραίωση της ασφάλειας 
και της συνεργασίας στον κόσμο και στην Ευρώπη - 
συμπεριλαμβανομένων και των περιοχών της Μεσογείου, 
της Μαύρης Θάλασσας και των Βαλκανίων - καθώς και 
οποιοδήποτε άλλο θέμα, που παρουσιάζει αμοιβαίο εν¬ 
διαφέρον. 

Ιδιαίτερη προσοχή θα δίνεται στην εδραίωση των 
επαφών και τη διεύρυνση των σχέσεων μεταξύ των 
Κοινοβουλίων και άλλων αιρετών οργάνων εξουσίας 
των δύο χωρών. 

Η Ελλάδα και η Ρωσία θα δημιουργήσουν τις απα¬ 
ραίτητες προϋποθέσεις για ευρεία ανταλλαγή πείρας 
και πληροφοριών μεταξύ των εκπροσώπων των Κυβερ¬ 
νήσεων, συναφών υπουργείων, υπηρεσιών και άλλων 
κρατικών οργανισμών. I 

Οι συναντήσεις σε επίπεδο Υπουργών Εξωτερικών 
θα διεξάγονται τουλάχιστον μία φορά το χρόνο. 

Άρθρο 3 

Η Ελληνική Δημοκρατία και η Ρωσική Ομοσπονδία 
επιβεβαιώνουν την αφοσίωσή τους στο απαραβίαστο 
των υφιστάμενων και κοινώς ανεγνωρισμένων συνόρων 
και της εδαφικής ακεραιότητας όλων των κρατών της 
Ευρώπης. 

Άρθρο 4 

Η Ελληνική Δημοκρατία και η Ρωσική Ομοσπονδία 
αναλαμβάνουν την υποχρέωση να επιλύουν τις διαφο¬ 
ρές, που μπορεί να ανακύψουν μεταξύ τους, αποκλει¬ 
στικά με ειρηνικά μέσα, έτσι ώστε να μην απειλείται η 
διεθνής ειρήνη και ασφάλεια. 

Άρθρο 5 

Σε περίπτωση που θα προκύψει κατάσταση που να 
δημιουργεί, κατά την κρίση του ενός από τα Μέρη, 
απειλή για την ειρήνη, είτε διατάραξη της σταθερότητας, 
είτε που να προκαλεί επικίνδυνες διεθνείς περιπλοκές, 
τα Μέρη θα αρχίσουν αμέσως διαβουλεύσεις μεταξύ 
τους, με σκοπό να αναζητήσουν από κοινού τρόπους 
διευθετήσεως αυτής της καταστάσεως. Τούτο αφορά, 
ιδιαιτέρως, τις περιπτώσεις ενόπλου επιθέσεως κατά 
του ενός ή αμφοτέρων των Μερών ή της εμφανίσεως 
απειλής τέτοιας επιθέσεως. 

Στην περίπτωση που το ένα από τα Μέρη δεχθεί 
επίθεση, το άλλο Μέρος, χωρίς να παραβιάζει τις 
υποχρεώσεις του, που απορρέουν από τη συμμετοχή 

του σε ισχύουσες συμφωνίες και τις σχέσεις που πη- πτώση παραβιάσεως των ανθρωπίνων δικαιωμάτων, κα- 
γάζουν από αυτές, δεν θα παράσχει στον επιτιθέμενο θώς και των δικαιωμάτων των προσώπων που ανήκουν 
στρατιωτική ή άλλη βοήθεια. σε εθνικές μειονότητες. 


Αρθρο 6 

Η Ελληνική Δημοκρατία και η Ρωσική Ομοσπονδία θα 
καταβάλλουν προσπάθειες για την αποτροπή κάθε μορ¬ 
φής ενόπλου συρράξεως, πυρηνικής ή συμβατικής και 
θα συμβάλλουν ενεργώς στη διαδικασία του αφοπλισμού, 
τόσο του πυρηνικού όσο και του συμβατικού, προκει- 
μένου να διατηρηθεί και να εδραιωθεί η παγκόσμιος 
ειρήνη. 

Τα Μέρη θεωρούν ότι η μείωση των ενόπλων δυνάμεων 
και των εξοπλισμών στα επίπεδα, που είναι επαρκή για 
την άμυνα, θα οδηγήσει στην εδραίωση της ασφάλειας 
και της σταθερότητας όλων των χωρών. Θα εργασθούν 
από κοινού για τη δημιουργία συστήματος πανευρω¬ 
παϊκής ασφάλειας, καθώς και για την ανάπτυξη και 
εδραίωση μέτρων εμπιστοσύνης και ασφάλειας. 

Αρθρο 7 

Η Ελληνική Δημοκρατία και η Ρωσική Ομοσπονδία θα 
καταβάλλουν κοινές προσπάθειες με στόχο την περαι¬ 
τέρω ενίσχυση του ρόλου και της αποτελεσματικότητας 
του Οργανισμού Ηνωμένων Εθνών, θα συνεργάζονται 
για την ειρηνική διευθέτηση των διαφορών και διενέξεων, 
για την εδραίωση της παγκοσμίου ειρήνης, ασφάλειας 
και σταθερότητας και για την υλοποίηση των αποφάσεων 
του Οργανισμού. 

Τα Μέρη θα συνεργάζονται στενά στο πλαίσιο άλλων 
Διεθνών Οργανισμών, των οποίων είναι μέλη, καθώς 
και σε πολυμερείς διασκέψεις και διεθνή βήματα, ώστε 
να συμβάλλουν ενεργά στην οικοδόμηση ειρηνικής και 
αλληλεγγύου Ευρώπης, να προωθήσουν τις σχέσεις 
ειλικρίνειας, εμπιστοσύνης και αμοιβαίας κατανοήσεως 
μεταξύ των κρατών και να ενθαρρύνουν τη διεθνή 
συνεργασία σε όλους τους τομείς. 

Αρθρο 8 

Η Ελληνική Δημοκρατία και η Ρωσική Ομοσπονδία, 
στηριζόμενες σε κοινές αξίες όπως η ειρήνη, η υπεροχή 
του νόμου, ο σεβασμός των ανθρωπίνων δικαιωμάτων, 
ο πολιτικός πλουραλισμός, η δικαιοσύνη, η ελευθερία 
της σκέψεως, της συνειδήσεως και της θρησκείας, 
δηλώνουν την ετοιμότητά τους να συνεισφέρουν ου¬ 
σιαστικά στη διαμόρφωση ενιαίων ευρωπαϊκών χώρων: 
οικονομικού, νομικού, ανθρωπιστικού, πολιτιστικού, τε¬ 
χνολογικού, οικολογικού, συγκοινωνιακού και άλλων, 
συμβάλλοντας με αυτόν τον τρόπο στην προσέγγιση 
των ευρωπαϊκών λαών. 

Τα Μέρη αποδίδουν πρωταρχική σημασία στην πε¬ 
ραιτέρω ανάπτυξη και θεσμοποίηση της πανευρωπαϊκής 
διαδικασίας, επισημαίνουν τον ιδιαίτερο ρόλο της ΔΑΣΕ 
για την παγίωση της σταθερότητας και της ασφάλειας 
στην ευρωπαϊκή ήπειρο. Τάσσονται από κοινού υπέρ 
της ενδυναμώσεως της ΔΑΣΕ με αποτελεσματικούς 
μηχανισμούς και διαδικασίες για την αποτροπή διενέξεων 
μεταξύ κρατών και μεταξύ εθνών, όπως η ενεργοποίηση 
του μηχανισμού της ανθρώπινης διαστάσεως σε περί- 


'Αρθρο 9 

Η Ελληνική Δημοκρατία και η Ρωσική Ομοσπονδία 
θεωρούν ότι η προώθηση της πολυμερούς συνεργασίας 
στα Βαλκάνια προάγει την αλληλοκατανόηση και εμπι¬ 
στοσύνη και εδραιώνει την ασφάλεια στην περιοχή και 
την Ευρώπη. 

Τα Μέρη θα χρησιμοποιούν τις δυνατότητες που 
διαθέτουν, ώστε η διευθέτηση των διενέξεων στην 
περιοχή αυτή της Ευρώπης να πραγματοποιείται απο- 
κλειστικώς με ειρηνικά μέσα, βάσει των κανόνων του 
Διεθνούς Δικαίου, αξιοποιώντας τους μηχανισμούς που 
προβλέπονται από τον Καταστατικό Χάρτη του Ο.Η.Ε. 
και εκείνους που θεσμοθετούνται στο πλαίσιο της ΔΑΣΕ. 

Τα Μέρη τάσσονται υπέρ της συνεργασίας μεταξύ 
των χωρών της λεκάνης της Μαύρης Θάλασσας και 
των Βαλκανίων, έχοντας υπόψη την κοινή ιστορική 
διαδρομή που τις συνδέει μεταξύ τους, κυρίως μέσω 
των πολιτιστικών παραδόσεων και των εμπορικών, οικο¬ 
νομικών και άλλων συμφερόντων. Επίσης, θα συνερ¬ 
γάζονται για την προστασία του περιβάλλοντος και του 
υδροσυστήματος της Μαύρης Θάλασσας και της Με¬ 
σογείου, περιοχών που συνιστούν ένα ενιαίο οικοσύ¬ 
στημα. 

Αρθρο 10 

Η Ελληνική Δημοκρατία και η Ρωσική Ομοσπονδία θα 
εντείνουν τις προσπάθειές τους για την εδραίωση της 
ειρήνης, σταθερότητας, ασφάλειας, αμοιβαίας κατανοή¬ 
σεως και συνεργασίας στη Μεσόγειο, καθώς και για 
την ειρηνική διευθέτηση των επίμαχων ζητημάτων και 
θα συμβάλλουν, στο μέτρο των δυνατοτήτων τους, στην 
επίλυση των οξύτατων κοινωνικοοικονομικών και οικο¬ 
λογικών προβλημάτων της περιοχής. 

Αρθρο 11 

Η Ελληνική Δημοκρατία και η Ρωσική Ομοσπονδία θα 
συνδράμουν η μία την άλλη για την ανάπτυξη της 
συνεργασίας με τους ευρωπαϊκούς οργανισμούς, ιδρύ¬ 
ματα και ενώσεις, μέλος των οποίων είναι το ένα από 
τα Μέρη, αν το άλλο Μέρος δείχνει ανάλογο ενδια¬ 
φέρον. 

Τα Μέρη συμφωνούν ότι η ανάπτυξη των σχέσεων 
μεταξύ της Ρωσίας και των Ευρωπαϊκών Κοινοτήτων 
εξυπηρετεί επίσης και την ενίσχυση των σχέσεων με¬ 
ταξύ της Ελλάδας και της Ρωσίας. Η Ελληνική Δημο¬ 
κρατία θα καταβάλει κάθε δυνατή προσπάθεια, ώστε να 
συμβάλλει στην περαιτέρω προώθηση και εμβάθυνση 
των σχέσεων μεταξύ της Ρωσικής Ομοσπονδίας και 
των Ευρωπαϊκών Κοινοτήτων, και ύστερα από το με- 
τασχηματισμό των τελευταίων σε Ευρωπαϊκή Ένωση, 
μεταξύ της Ρωσικής Ομοσπονδίας και της Ευρωπαϊκής 
Ενώσεως. 

Αρθρο 12 

Η Ελληνική Δημοκρατία και η Ρωσική Ομοσπονδία θα 
αναπτύσσουν και θα διευρύνουν προς το αμοιβαίο ό- 

φελος την οικονομική, επιστημονική και τεχνική συνερ¬ 
γασία, με σκοπό τη δημιουργία ευνοϊκότερων συνθηκών 
για σταθερή οικονομική άνοδο, ικανοποίηση ζωτικών 
αναγκών των λαών τους και αποτελεσματική αξιοποίηση 
των υλικών και οικονομικών τους πόρων. 

Τα Μέρη θα εξασφαλίσουν τις απαραίτητες νομικές, 
οικονομικές και εμπορικές προϋποθέσεις για στενή και 
αποδοτική συνεργασία, συμπεριλαμβανομένης της επι¬ 
στημονικής και τεχνικής, καθώς και για οποιαδήποτε 
άλλη επιχειρηματική δραστηριότητα με βάση τις αρχές 
της οικονομίας της αγοράς. Θα ενθαρρύνουν τις πρω¬ 
τοβουλίες παραγωγικών μονάδων, κρατικών και μη κρα¬ 
τικών οργανισμών, ως και άλλων ενδιαφερομένων για 
οικονομική συνεργασία. 

Τα Μέρη θα εξασφαλίσουν την προστασία της αμοι¬ 
βαίας εισαγωγής κεφαλαίων, θα ενθαρρύνουν τα σχέδια 
διμερών και πολυμερών κοινών επενδύσεων κεφαλαίων, 
καταβάλλοντας προσπάθειες για την εξασφάλιση πηγών 
χρηματοδοτήσεως αυτών των σχεδίων με τους πλέον 
επωφελείς, κατά τις νομοθεσίες τους, όρους. Επίσης, 
θα ενθαρρύνουν τη συνεργασία στον τομέα της επι- 
μορφώσεως ειδικών σε πεδία οικονομικής δραστηριό¬ 
τητας, για τα οποία τα Μέρη επιδεικνύουν ιδιαίτερο 
ενδιαφέρον. 

Αρθρο 13 

Η Ελληνική Δημοκρατία και η Ρωσική Ομοσπονδία, 
σύμφωνα με τις διμερείς και διεθνείς συμφωνίες, θα 
επιδιώκουν να διευρύνουν τις συγκοινωνίες τους με τη 
χρήση προηγμένης τεχνολογίας και θα συνεργάζονται 
στην ανάπτυξη των σύγχρονων μέσων επικοινωνίας. 

Άρθρο 14 

Η Ελληνική Δημοκρατία και η Ρωσική Ομοσπονδία, 
με σκοπό τη διεύρυνση και τη βελτίωση της συνεργασίας 
στους τομείς της επιστήμης και της τεχνολογίας, θα 
ενθαρρύνουν την ίδρυση επιστημονικών και τεχνικών 
ενώσεων, κοινών επιστημονικών ερευνητικών ομάδων, 
ως και την υλοποίηση κοινών ερευνών και πονημάτων. 
Θα συμβάλλουν στη συμμετοχή ρωσικών και ελληνικών 
οργανισμών σε πολυμερή προγράμματα επιστημονικής 
και τεχνολογικής συνεργασίας. 

Με στόχο νά βοηθηθεί η ανταλλαγή γνώσεων και 
τεχνολογίας, η Ελλάδα και η Ρωσία θα συμβάλλουν 
στην ανάπτυξη των επιστημονικών ανταλλαγών, συ¬ 
μπεριλαμβανομένων και επιστημόνων υψηλών προσό¬ 
ντων και νέων ερευνητών. 

Άρθρο 15 

Η Ελληνική Δημοκρατία και η Ρωσική Ομοσπονδία θα 
ενεργοποιήσουν τις κοινές προσπάθειες τους σε ό,τι 
αφορά την προστασία του περιβάλλοντος σε διεθνές, 
περιφερειακό και τοπικό επίπεδο. Θα δώσουν ιδιαίτερη 
προσοχή στον τομέα αυτόν και στη διατήρηση της 
οικολογικής ισορροπίας στις περιοχές της Μεσογείου 
και της Μαύρης Θάλασσας στο πλαίσιο της πολυμερούς 
συνεργασίας. 

Τα Μέρη θα παρέχουν, ανάλογα με τις δυνατότητες 
τους, βοήθεια το ένα στο άλλο σε περιπτώσεις θεο¬ 
μηνιών, μεγάλων οικολογικών συμφορών και τεχνολο¬ 
γικών ατυχημάτων. 


Άρθρο 16 

Η Ελληνική Δημοκρατία και η Ρωσική Ομοσπονδία 
επιβεβαιώνουν την επιδίωξή τους να αναπτύσσουν και 
να εμβαθύνουν τις σχέσεις τους στον τομέα του πο¬ 
λιτισμού, της τέχνης, της παιδείας, των πληροφοριών 
και του αθλητισμού. Θα συμβάλλουν με κάθε τρόπο στη 
διεύρυνση των πολιτιστικών ανταλλαγών μεταξύ των 
δύο χωρών, στην εκατέρωθεν γνωριμία των λαών με 
την πολιτιστική και ιστορική κληρονομιά τους και με τα 
επιτεύγματα του σύγχρονου πολιτισμού. 

Τα Μέρη έχουν την πρόθεση να ενθαρρύνουν τη 
συνεργασία σε ό,τι αφορά τη διατήρηση των ιστορικών, 
καλλιτεχνικών και πολιτιστικών μνημείων τους. 

Τα Μέρη θα συμβάλλουν με κάθε δυνατό τρόπο, ώστε 
να καταστεί ευρέως προσιτός ο πολιτισμός τους, θα 
ενθαρρύνουν την άμεση συνεργασία μεταξύ πολιτιστικών 
και μορφωτικών ιδρυμάτων, καλλιτεχνικών οργανώσεων, 
ερευνητικών κέντρων, μέσων και ανώτατων εκπαιδευ¬ 
τικών ιδρυμάτων, καθώς και μεταξύ επιστημόνων, εκ¬ 
παιδευτικών και καλλιτεχνών. 

Θα λάβουν μέτρα για τη δημιουργία ευνοϊκών προϋ¬ 
ποθέσεων διδασκαλίας της ρωσικής γλώσσας στην Ελ¬ 
λάδα και της ελληνικής γλώσσας στη Ρωσία. Με αυτούς 
τους σκοπούς τα Μέρη θα παρέχουν το ένα στο άλλο 
δυνατότητες για την κατάρτιση και την επιμόρφωση 
καθηγητών καθώς και για την ανταλλαγή σύγχρονων 
εγχειριδίων διδασκαλίας για σχολεία, ανώτατα και άλλα 
εκπαιδευτικά ιδρύματα. 

Στους πολίτες ελληνικής εθνικότητας που κατοικούν 
στη Ρωσική Ομοσπονδία θα δοθεί η δυνατότητα να 
αναπτύσσουν την εθνική, γλωσσική, θρησκευτική και 
πολιτιστική ταυτότητά τους. Στα άτομα ελληνικής ε¬ 
θνικότητας και σε άλλα καταγόμενα από την Ρωσία, 
που εγκαθίστανται νόμιμα στην Ελλάδα και αποκτούν 
την ελληνική ιθαγένεια, θα εξασφαλίζεται το δικαίωμα 
ελευθέρας εκδηλώσεως των εθνικών, πολιτιστικών, θρη¬ 
σκευτικών και γλωσσικών τους χαρακτηριστικών. 

Άρθρο 17 

Η Ελληνική Δημοκρατία και η Ρωσική Ομοσπονδία θα 
υποστηρίξουν και θα ενθαρρύνουν επαφές μεταξύ των 
πολιτών των δύο χωρών σε πνεύμα αλληλοκατανοή- 
σεως, φιλίας και σεβασμού των εθίμων, θρησκευτικών 
και άλλων ιδιομορφιών των δύο λαών. 

Τα Μέρη θα συμβάλλουν στην ανάπτυξη της συνερ¬ 
γασίας μεταξύ των πολιτικών κομμάτων, ιδρυμάτων, 
συνδικάτων, εκπαιδευτικών ιδρυμάτων, θρησκευτικών 
οργανισμών και κοινωνικών φορέων, συνδέσμων φιλίας, 
οργανώσεων νεολαίας, γυναικών, αθλητικών, οικολογι¬ 
κών και άλλων κοινωνικών οργανώσεων, καθώς και των 
μέσων μαζικής ενημέρωσης. 

Άρθρο 18 

Η Ελληνική Δημοκρατία και η Ρωσική Ομοσπονδία θα 
λαμβάνουν μέτρα για την αμοιβαία διευκόλυνση, στο 
μέτρο του δυνατού, των διατυπώσεων ως προς τις 
προξενικές θεωρήσεις και ως προς τη βελτίωση της 
προξενικής εξυπηρετήσεως των πολιτών των δύο χω¬ 
ρών, ιδιαίτερα όσον αφορά τους πολίτες ελληνικής 

εθνικότητας που κατοικούν στη Ρωσική Ομοσπονδία και 
επιθυμούν να παλιννοστήσουν στην Ελλάδα. 

Η Ελλάδα και η Ρωσία θα εξασφαλίζουν τις προϋ¬ 
ποθέσεις για κανονική εργασία και, με βάση την αμοι¬ 
βαιότητα, θα παρέχουν παντοιοτρόπως βοήθεια στις 
δραστηριότητες των διαπιστευμένων στο έδαφος τους 
των διπλωματικών, προξενικών, εμπορικών και άλλων 
επίσημων αντιπροσωπειών. Οι αντίστοιχοι οργανισμοί 
των δύο Μερών θα παρέχουν δυνατότητες για την 
εργασία και τη διαμονή των επιχειρηματιών, δημοσιο¬ 
γράφων καθώς και των ειδικών που συμμετέχουν στην 
υλοποίηση των κοινών σχεδίων. 

Αρθρο 19 

Οι αρμόδιες Αρχές της Ελληνικής Δημοκρατίας και 
της Ρωσικής Ομοσπονδίας θα συνεργάζονται επί διμε¬ 
ρούς και πολυμερούς βάσεως για την καταπολέμηση: 

- του οργανωμένου εγκλήματος, 

- της τρομοκρατίας, ως και των παράνομων πράξεων 
που στρέφονται εναντίον της ασφαλείας της πολιτικής 
αεροπορίας και της ναυτιλίας, 

- της παρανόμου διακινήσεως ναρκωτικών, 

- του λαθρεμπορίου, 

- της παρανόμου εξαγωγής έργων πολιτιστικής αξίας, 

- της παρανόμου εξαγωγής ζωικών και φυτικών ειδών 
ευρισκομένων υπό την απειλή ολοσχερούς εξαφανίσεως 
ή τμημάτων αυτών και των προϊόντων τους. 

Αρθρο 20 

Η Ελληνική Δημοκρατία και η Ρωσική Ομοσπονδία θα 
διατηρούν τακτικές επαφές στο στρατιωτικό τομέα. Με 
στόχο την ανάπτυξη της αλληλοκατανοήσεως και τη 
στερέωση της εμπιστοσύνης μεταξύ των εκπροσώπων 
των Ενόπλων Δυνάμεων των δύο Μερών, θα διεξάγονται 
συναντήσεις προς συζήτηση θεμάτων αμοιβαίου ενδια¬ 
φέροντος. 


Αρθρο 23 . 

Το παρόν Σύμφωνο υπόκειται σε επικύρωση και θα 
αρχίσει να ισχύει από την ημέρα της ανταλλαγής των 
εγγράφων επικυρώσεως. 

Το παρόν Σύμφωνο θα ισχύει επί είκοσι (20) έτη. 

Η ισχύς του θα πατείνεται αυτομάτως για πενταετείς 
περιόδους, εφόσον κανένα από τα Μέρη δεν δηλώσει 
με έγγραφη προειδοποίση, ένα χρόνο προ της λήξεως 
εκάστης περιόδου, την επιθυμία του να παύσει την ισχύ 
του. 

Εγένετο στην Αθήνα στις 30 Ιουνίου 1993 σε δύο 
αντίτυπα, έκαστο στην ελληνική και στην ρωσική γλώσσα, 
τα δύο κείμενα έχοντα την αυτήν ισχύ. 

ΓΙΑ ΤΗΝ ΕΛΛΗΝΙΚΗ ΓΙΑ ΤΗ ΡΩΣΙΚΗ 

ΔΗΜΟΚΡΑΤΙΑ ΟΜΟΣΠΟΝΔΙΑ 

(υπογραφή) (υπογραφή) 

Άρθρο δεύτερο 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως και του Συμ¬ 
φώνου που κυρώνεται από την ολοκλήρωση των 
προϋποθέσεων του άρθρου 23 αυτού. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 


Αθήνα, 5 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Αρθρο 21 

Η Ελληνική Δημοκρατία και η Ρωσική Ομοσπονδία, 
με στόχο την πληρέστερη υλοποίηση των διατάξεων 
του παρόντος Συμφώνου θα συνάπτουν συνθήκες συ¬ 
νεργασίας σε επί μέρους τομείς. 

Τα Μέρη θα αναπτύσσουν και θα βελτιώνουν το 
συμβατικό πλέγμα των σχέσεών τους, έχοντας ως 
γνώμονα ότι η Ρωσική Ομοσπονδία είναι κράτος συνε¬ 
χιστής της Ενώσεως των Σοβιετικών Σοσιαλιστικών 
Δημοκρατιών. 

Αρθρο 22 


ΟΙ ΥΠΟΥΡΓΟΙ 


ΕΘΝΙΚΗΣ ΑΜΥΝΑΣ 

Γ. ΑΡΣΕΝΗΣ 


ΕΞΩΤΕΡΙΚΩΝ 

Κ. ΠΑ ΠΟΥΛΙΑΣ 


ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΊΏΝΙΟΥ 

ΔΙΚΑΙΟΣΥΝΗΣ 

Γ. ΚΟΥΒΕΛΑΚΗΣ 

ΠΟΛΙΤΙΣΜΟΥ 

Α. ΜΙΚΡΟΥΤΣΙΚΟΣ 


ΓΕΩΡΓΙΑΣ 

Γ. μωραϊΤης 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΚΑΤΣΙΦΑΡΑΣ 


ΔΗΜΟΣΙΑΣ ΤΑΞΗΣ 

ΣΤ.-ΑΓΓ. ΠΑΠΑΘΕΜΕΛΗΣ 


ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


Η Ελληνική Δημοκρατία και η Ρωσική Ομοσπονδία 
δηλώνουν ότι το παρόν Σύμφωνο δεν στρέφεται ενα¬ 
ντίον ουδενός. 

Το παρόν Σύμφωνο δεν θίγει δικαιώματα και υπο¬ 
χρεώσεις που απορρέουν από τις ισχύουσες συμφωνίες 
και συμβάσεις που έχουν συνομολογηθεί από την Ελ¬ 
ληνική Δημοκρατία και τη Ρ&σική Ομοσπονδία με άλλα 
κράτη ή διεθνείς οργανισμούς. 


ΒΙΟΜΗΧΑΝΙΑΣ ΕΝΕΡΓΕΙΑΣ 

ΚΑΙ ΤΕΧΝΟΛΟΓΙΑΣ ΚΑΙ ΕΜΠΟΡΙΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Κ. ΣΗΜΙΤΗΣ Α. ΤΣΟΥΡΑΣ 

θεωρήθηκε κα, τέθηκε η Μεγάλη Σφραγίδα του Κράτους 
Αθήνα, 7 Νοεμβρίου 1994 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Γ. ΚΟΥΒΕΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΟΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σ ολωμού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 



— I 

Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α)Ι 

Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ’ 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.8( Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

Ο 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) I 

Γ ια 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








